নিউজ ডেস্ক, বাংলাদেশনিউজ২৪x৭.কম  বাগেরহাটের মোল্লাহাটে যাত্রীবাহী বাস ও মালবাহী ট্রাকের মুখোমুখি সংঘর্ষে শিশু ও মহিলাসহ ৪ জন নিহত ও কমপক্ষে ৩৫ জন আহত হয়েছে। রোববার রাত সাড়ে ৯ টায় ঢাকা-খুলনা মহাসড়কে এ মর্মান্তিক সড়ক দুর্ঘটনা ঘটে।  পুলিশ জানায়,  বাগেরহাট থেকে ছেড়ে আসা চট্টগ্রামগামী মেঘনা পরিবহনের একটি যাত্রীবাহী বাস বাগেরহাটের মোল্লাহাট উপজেলার কাহালপুর নামক স্থানে পৌঁছুলে বিপরীত দিক থেকে আসা অপর দ্রুতগামী একটি মালবাহী ট্রাকের সাথে সংঘর্ষ ঘটে। এতে বাস ও ট্রাকটি দুমড়ে মুচড়ে মহাসড়কের পাশে গভীর খাদে পড়ে যায়। এতে ঘটনাস্থাল শিশু ও মহিলাসহ কমপক্ষে ৪ জন নিহত ও ৫০ যাত্রী আহত হয়। খবর পেয়ে পুলিশ ও গোপালগঞ্জ, বাগেরহাট এবং খুলনা থেকে ফায়ার সার্ভিসের বিশেষ দল ৩ ঘণ্টা চেষ্টা চালিয়ে রাত ১২টার দিকে বাসের মধ্যে আটকা পড়া জীবিত ১০ জন ও ৪ জনের লাশ উদ্ধার করে। ফায়ার  সার্ভিসের কর্মীরা আহতদের হাসপাতালে পাঠায়। এদের মধ্যে ৩৫ জনকে গোপালগঞ্জ, মোল্লাহাট ও খুলনা হাসপাতালে ভর্তি করা হয়েছে।  বাংলাদেশনিউজ২৪x৭.কম/এসআরএস/এসএকে.